lv lv lv lv lv lv lv lv lv lv lv de lv lv lv lv lv en lv lv ru lv lv lv fy lt lv lv hu en en lv ca sk hbs_lat es lv id lv lv lv ca lv hbs_lat lv lv lv lv fi lv lv lv lv lv lv lv lv lv lv lv lv lv ru lt en es lv id lv lv lv fi lv lv lv lv en zh es lv lv lv lv lv lv lv lv lv lv lv lv lv lv lv lv lv lv es lv lv lv lv lv lv lv lt lv en nl gl lv lv lv lv lv lv de es lv nl en lv nl en lv nl en lv nl en eo lv lv lv mn pt eu lt lv lv fr lv lv lv lv lv lv lv lv nl lv lv nl lv lv lv lv lv sl lv en lv lv ru lv lv nl lv lv lv lv
No 3. septembra Jelgavā sāksies pieteikšanās “Jundas” pulciņos – ZZ.lv
Vārda dienas svin: Elza, Ilizana
andra.ozola@zz.lv - 27.08.2022 - 11:04
Jelgavas jaunrades nams “Junda” bērniem un jauniešiem līdz 25 gadu vecumam jaunajā sezonā piedāvā 68 interešu izglītības programmas, sniedzot iespēju lietderīgi pavadīt brīvo laiku, attīstīt radošumu, tehniskās iemaņas, valodas un citas prasmes, kā arī iegūt jaunus draugus.
Pieteikšanās nodarbībām elektroniski sāksies 3. septembrī, bet 1. un 2. septembrī no pulksten 15.30 līdz 18.30 “Junda” vērs durvis interesentiem, organizējot tikšanos ar vairāku pulciņu skolotājiem, informē Jelgavas pašvaldības Sabiedrisko attiecību pārvaldē.
“Šī būs mūsu 33. sezona, un līdztekus jau ierastajiem pulciņiem esam sagatavojuši 11 jaunas interešu izglītības programmas gan pirmsskolas vecuma bērniem, gan skolēniem un jauniešiem,” stāsta “Jundas” direktore Ilze Jaunzeme. Viens no jaunumiem ir pulciņš “Ziķeri” 5–7 gadus veciem bērniem, kurā saturīgi pavadīt pēcpusdienu, nostiprinot prasmes, kas apgūtas pirmsskolas izglītības iestādē. Tāpat, popularizējot veselīgu dzīvesveidu, šī vecuma bērni un 1. un 2. klases audzēkņi aicināti iesaistīties “Jundas” pulciņā “Sportiņš mazajiem”.
Bet skolēniem jaunajā sezonā papildus būs iespēja iepazīt elektronikas un koka amatniecības pamatus, veidot 3D animācijas, darboties koka hobijlietu darbnīcā, veidot koka spēles, apgūt “Lego” konstruēšanu un pērļošanu. Jaunums ir arī pulciņš “Izdzīvošanas prasmes dabā” 2.–7. klases skolēniem – tajā bērni un jaunieši apgūs dažādas ikdienas dzīvei nepieciešamas un pielietojamas prasmes, tiks veicināta patstāvība, pašpārliecinātība, darbojoties individuāli un komandā. Bet jaunieši aicināti “Jundā” nostiprināt angļu valodas zināšanas neformālā gaisotnē, uzsvaru liekot tieši uz valodas izmantošanu ikdienā.
Saturs turpināsies pēc reklāmas.
“Jundas” direktore stāsta, ka saglabāta arī iespēja brīvā laika nodarbības apmeklēt ne tikai “Jundas” galvenajā ēkā Zemgales prospektā 7, bet arī Jelgavas Pārlielupes pamatskolā, Jelgavas pamatskolā “Valdeka”-attīstības centrā un struktūrvienībā “Lediņi”. Lai atrastu bērnam un jaunietim piemērotāko nodarbi, ar pulciņu saturu var iepazīties mājaslapā www.junda.lv un ziņas pielikumā.
Pieteikšanās “Jundas” nodarbībām noritēs elektroniski, un saite uz pieteikšanās anketu 3. septembrī pulksten 10 tiks publicēta mājaslapā www.junda.lv, sadaļā “Pulciņi”, un jaunrades nama “Junda” “Facebook” lapā.
“Pieteikšanās sāksies 3. septembrī, taču pieteikties pulciņiem iespējams visa mācību gada garumā, jo situācija ir mainīga. Ja arī sākumā konkrētais pulciņš ir nokomplektēts, mēs veidojam gaidītāju rindu, lai sazinātos ar interesentu, ja kāda vieta ir atbrīvojusies. Nereti ģimene piesakās, tomēr skolas stundu saraksts un citas ārpusmācību nodarbes ievieš korekcijas laika plānošanā, līdz ar to dalība “Jundas” pulciņā tiek atteikta. Tādos gadījumos vieta tiek dota nākamajam interesentam,” situāciju skaidro I.Jaunzeme.
Saturs turpināsies pēc reklāmas.
Pieteikums negarantē vietu pulciņā – pēc pieteikuma iesniegšanas vecāks e-pastā dienu pirms pulciņa nodarbības sākuma saņems apstiprinājumu par bērna dalību vai atteikumu. Dalības apstiprināšanas gadījumā tiks nosūtīta arī iesnieguma veidlapa par iestāšanos pulciņā, kas obligāti jāaizpilda un jāņem līdzi uz pirmo nodarbību. Bērns “Jundā” tiks uzņemts tikai tad, kad būs saņemts vecāka vai likumiskā pārstāvja aizpildīts iesniegums par uzņemšanu.
Dodot iespēju iepazīties ar pulciņa norises telpu, pulciņa skolotāju, nodarbībā realizējamo programmu, 1. un 2. septembrī no pulksten 15.30 līdz 18.30 “Junda” Zemgales prospektā 7 organizē tikšanos ar pulciņu skolotājiem. Informācija par to, kuru pulciņu skolotājus konkrētajā laikā varēs sastapt, “Junda” publicēs savā mājaslapā www.junda.lv un “Facebook”.
Nodarbības sāksies no 5. septembra  – ar nodarbību sarakstu var iepazīties mājaslapā www.junda.lv.
Saturs turpināsies pēc reklāmas.
Tāpat kā līdz šim, Jelgavā deklarētajiem bērniem un jauniešiem dalība “Jundas” interešu izglītības nodarbībās ir bez maksas, bet citā pašvaldībā deklarētajiem bērniem dalības maksa pulciņā ir 10 eiro mēnesī.
Jaunrades nama “Junda” pulciņu nodarbību saraksts 2022./ 2023. mācību gada 1. semestrim
Pirmdienas pēcpusdienā gaidāms lielākais vējš kopš aprīļa
Zemgalē Saeimas vēlēšanās labākie rezultāti ZZS un JV
Aicina sievietes pieteikties “Riga TechGirls” mentorprogrammai IT nozarē
Iezīmējas potenciālais 14.Saeimas sastāvs
Jelgavā Saeimas vēlēšanās visvairāk balsu savākusi JV
Nākamnedēļ gaidāms stiprs ziemeļu vējš, ko nomainīs siltāks rietumu vējš
Daniils Bulajevs un Liepājas Simfoniskais orķestris
“Tautas gleznošanas studijai 65” dalībnieku radošo darbu albuma atklāšana
Sieviešu kora “Vizma” 50 gadu jubilejas koncerts
Kino. Vēsturisks spiegu trilleris “Suflieris” (2022)
Vai esat sagatavojis krājumus ziemai?
Jā, sagatavoju konservus ziemai
Nē, nopirkšu visu veikalā, kad būs nepieciešams
Jā, man ir pilns pagrabs ar kartupeļiem un dārzeņiem
Nē, man tas nav aktuāli
Lai par to domā citi
cilveks@cilveks.lv komentē Universitāte piedāvā apgūt atsevišķus studiju kursus kā klausītājam: “šitā 90ajos es uz filosofijas lekcijām universitātē piestaigāju brīvajā laikā, kad nebij naudas vai ar ko dzert un garlaicīgi.” Sep 21, 13:46
yquoceczvvoajdrkfa@kvhrw.com komentē Antiradars nepalīdzēja: “Proti, NĒ, tas nav antiradars. Tas ir radaru detektors. Antiradars neļautu policijai nomērīt aprīkotās mašīnas ātrumu.” Sep 18, 18:08
valdiskromiss@gmail.com komentē Valdība atbalsta pedagogu darba slodzes līdzsvarošanu un atalgojuma likmes paaugstināšanu: “sadales tīklu un lv valsts mežu vadība” Sep 18, 08:19
Vēlies portālā pārbaudītu un atbildīgu saturu? Atbalsti reģionālo portālu ar ziedojumu. Tas stiprinās kvalitatīvu un neatkarīgu žurnālistiku mūsu novadā.
Izvēlēties summu1 €5 €10 €20 €Cita summa
SIA "Reģionu Mediji"| Reģ. nr.: Reģ. nr.: 50103305231 | Adrese: Andrejostas iela 23, Rīga, LV-1045
Paldies, Jūsu ziedojums EUR ir pieņemts!
Jūsu atbalsts veicinās kvalitatīvas žurnālistikas attīstību Latvijas reģionos.